CELEX: 32020D0113
Language: lt
Date: 2020-01-23 00:00:00
Title: Komisijos įgyvendinimo sprendimas (ES) 2020/113 2020 m. sausio 23 d. kuriuo iš dalies keičiamas Sprendimas 2009/11/EB, kuriuo leidžiama naudoti tam tikrus kiaulių skerdenų klasifikavimo metodus Ispanijoje (pranešta dokumentu Nr. C(2020) 232) (Tekstas autentiškas tik ispanų kalba)

27.1.2020   
               
               
                  LT
               
               
                  Europos Sąjungos oficialusis leidinys
               
               
                  L 21/16
               
            
         KOMISIJOS ĮGYVENDINIMO SPRENDIMAS (ES) 2020/113
         2020 m. sausio 23 d.
         kuriuo iš dalies keičiamas Sprendimas 2009/11/EB, kuriuo leidžiama naudoti tam tikrus kiaulių skerdenų klasifikavimo metodus Ispanijoje
         
            
               (pranešta dokumentu Nr. C(2020) 232)
            
         
         (Tekstas autentiškas tik ispanų kalba)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2013 m. gruodžio 17 d. Europos Parlamento ir Tarybos reglamentą (ES) Nr. 1308/2013, kuriuo nustatomas bendras žemės ūkio produktų rinkų organizavimas ir panaikinami Tarybos reglamentai (EEB) Nr. 922/72, (EEB) Nr. 234/79, (EB) Nr. 1037/2001 ir (EB) Nr. 1234/2007 (1), ypač į jo 20 straipsnio p ir t punktus,
         kadangi:
         
                     (1)
                  
                  
                     Reglamento (ES) Nr. 1308/2013 IV priedo B skirsnio IV punkto 1 dalyje nustatyta, kad, klasifikuojant kiaulių skerdenas, raumeningumas įvertinamas taikant Komisijos leidžiamus klasifikavimo metodus. Leidžiama naudoti tik statistiškai įrodytus vertinimo metodus, pagrįstus kiaulių skerdenos vienos ar kelių anatominių dalių fiziniais matavimais. Tam, kad būtų leista naudoti klasifikavimo metodus, jie turi atitikti vertinimo statistinės paklaidos maksimalų leistiną nuokrypį. Tas nuokrypis nustatytas Komisijos deleguotojo reglamento (ES) 2017/1182 (2) V priedo A dalyje;
                  
               
                     (2)
                  
                  
                     Komisijos sprendimu 2009/11/EB (3) Ispanijoje buvo leista naudoti devynis kiaulių skerdenų klasifikavimo metodus;
                  
               
                     (3)
                  
                  
                     prietaisus arba klasifikavimo metodus leidžiama keisti tik tada, jei tai aiškiai leidžiama Komisijos įgyvendinimo sprendimu;
                  
               
                     (4)
                  
                  
                     Ispanija paprašė Komisiją iš kiaulių skerdenų klasifikavimo metodų, leidžiamų taikyti jos teritorijoje, sąrašo išbraukti leidimą taikyti metodą „Ultrafom 300“, nes šis metodas jos teritorijoje nebetaikomas;
                  
               
                     (5)
                  
                  
                     Ispanija paprašė Komisijos leisti savo teritorijoje naudoti vieną naują metodą ir atnaujinti tris naujus kiaulių skerdenų klasifikavimo metodus ir, kaip nustatyta Deleguotojo reglamento (ES) 2017/1182 11 straipsnio 3 dalyje, protokolu pateikė išsamų bandomojo išpjaustymo aprašą, nurodydama principus, kuriais grindžiami šie metodai, bandomųjų išpjaustymų rezultatus ir lygtis, taikomas raumeningumui įvertinti;
                  
               
                     (6)
                  
                  
                     išnagrinėjus tą prašymą paaiškėjo, kad sąlygos, taikomos išduodant leidimą taikyti šiuos klasifikavimo metodus, yra įvykdytos. Todėl taikyti šiuos klasifikavimo metodus Ispanijoje turėtų būti leista;
                  
               
                     (7)
                  
                  
                     todėl Sprendimas 2009/11/EB turėtų būti atitinkamai iš dalies pakeistas;
                  
               
                     (8)
                  
                  
                     šiame sprendime nustatytos priemonės atitinka Bendro žemės ūkio rinkų organizavimo komiteto nuomonę,
                  
               PRIĖMĖ ŠĮ SPRENDIMĄ:
         
            1 straipsnis
            Sprendimas 2009/11/EB iš dalies keičiamas taip:
            
                        1)
                     
                     
                        1 straipsnis iš dalies keičiamas taip:
                        
                                    a)
                                 
                                 
                                    pirma pastraipa iš dalies keičiama taip:
                                    
                                                i)
                                             
                                             
                                                c punktas išbraukiamas;
                                             
                                          
                                                ii)
                                             
                                             
                                                i punktas pakeičiamas taip:
                                                
                                                            „i)
                                                         
                                                         
                                                            prietaisą „gmSCAN“ ir su juo susijusius vertinimo metodus, kurių aprašas pateikiamas priedo 9 dalyje;“;
                                                         
                                                      
                                          
                                                iii)
                                             
                                             
                                                pridedamas šis j punktas:
                                                
                                                            „j)
                                                         
                                                         
                                                            prietaisą „OptiScan TP“ ir su juo susijusius vertinimo metodus, kurių aprašymas pateikiamas priedo 10 dalyje.“;
                                                         
                                                      
                                          
                              
                                    b)
                                 
                                 
                                    antroji pastraipa pakeičiama taip:
                                    „Pirmos pastraipos g punkte nurodytą rankinį metodą ZP naudojant liniuotę leidžiama taikyti tik skerdyklose, kurių:
                                    
                                                a)
                                             
                                             
                                                vidutinis metinis skerdimo pajėgumas – ne daugiau kaip 700 kiaulių per savaitę, arba
                                             
                                          
                                                b)
                                             
                                             
                                                skerdimo linijos pajėgumas – ne daugiau kaip 50 kiaulių per valandą.“;
                                             
                                          
                              
                  
                        2)
                     
                     
                        priedas iš dalies keičiamas pagal šio sprendimo priedą.
                     
                  
         
            2 straipsnis
            Šis sprendimas skirtas Ispanijos Karalystei.
         
         
            Priimta Briuselyje 2020 m. sausio 23 d.
            
               
                  Komisijos vardu
               
               Janusz WOJCIECHOWSKI
               
                  Komisijos narys
               
            
         
         
            (1)  OL L 347, 2013 12 20, p. 671.
         
            (2)  2017 m. balandžio 20 d. Komisijos deleguotasis reglamentas (ES) 2017/1182, kuriuo papildomos Europos Parlamento ir Tarybos reglamento (ES) Nr. 1308/2013 nuostatos dėl Sąjungos galvijų, kiaulių ir avių skerdenų klasifikavimo skalių ir dėl pranešimų apie tam tikrų kategorijų skerdenų ir gyvų gyvulių rinkos kainas (OL L 171, 2017 7 4, p. 74).
         
            (3)  2008 m. gruodžio 19 d. Komisijos sprendimas 2009/11/EB, kuriuo Ispanijoje leidžiama naudoti tam tikrus kiaulių skerdenų klasifikavimo būdus (OL L 6, 2009 1 10, p. 79).
      
      
         
            PRIEDAS
            Priedas iš dalies keičiamas taip:
            
                        1)
                     
                     
                        3 dalis išbraukiama;
                     
                  
                        2)
                     
                     
                        5, 6 ir 7 dalys pakeičiamos taip:
                        „5 dalis
                        
                        FAT-O-MEAT’ER (FOM II)
                        
                                 
                                    1.
                                 
                                 
                                    Šioje dalyje nustatytos taisyklės taikomos, kai kiaulių skerdenos klasifikuojamos prietaisu „Fat-O-Meat’er (FOM II)“.
                                 
                              
                                 
                                    2.
                                 
                                 
                                    Šis prietaisas – nauja „Fat-O-Meat’er“ matavimo įrangos versija. FOM II sudaro optinis zondas su peiliu, gylio matavimo įtaisas, kurio veikimo nuotolis – 0–125 mm, bei duomenų gavimo ir analizės plokštė – „Carometec Touch Panel i15 computer“ („Ingress Protection IP69K“). Matavimo duomenis į apskaičiuotą raumeningumo procentinę išraišką paverčia pats FOM II prietaisas.
                                 
                              
                                 
                                    3.
                                 
                                 
                                    Skerdenos raumeningumas apskaičiuojamas pagal šią formulę:
                                    Ŷ = 69,592 – (0,741 × X1)+ (0,066 × X2)
                                    čia:
                                    
                                                Ŷ =
                                             
                                             
                                                apskaičiuotasis skerdenos raumeningumas procentais;
                                             
                                          
                                                X1 =
                                             
                                             
                                                nugaros lašinių storis (su oda) milimetrais, matuojamas tarp trečiojo ir ketvirtojo paskutiniųjų šonkaulių, statmenai skerdenos nugaros linijai 6 cm atstumu nuo skerdenos pjovimo linijos;
                                             
                                          
                                                X2 =
                                             
                                             
                                                nugaros raumenų storis milimetrais, matuojamas tuo pačiu metu, toje pačioje vietoje ir tuo pačiu būdu kaip X1.
                                             
                                          Ši formulė taikoma 60–120 kg sveriančioms skerdenoms (šiltos skerdenos svoris).
                                 
                              
                           6 dalis
                        
                        „AUTOFOM III“
                        
                                 
                                    1.
                                 
                                 
                                    Šios dalies taisyklės taikomos, kai kiaulių skerdenos klasifikuojamos prietaisu „Autofom III“.
                                 
                              
                                 
                                    2.
                                 
                                 
                                    Prietaise turi būti įmontuota šešiolika 2 MHz ultragarsinių daviklių („Carometec A/S“), o veikimo nuotolis tarp daviklių – 25 mm. Ultragarso duomenis sudaro nugaros lašinių storio, raumenų storio ir kitų atitinkamų parametrų matavimai. Matavimo duomenys į apskaičiuotą raumeningumo procentinę išraišką paverčiami kompiuteriu.
                                 
                              
                                 
                                    3.
                                 
                                 
                                    Skerdenos raumeningumas apskaičiuojamas pagal šią formulę:
                                    Ŷ = 75,39088 – (1,39968 × R2P1) – (0,45787 × R2P4) – (0,47094 × R2P10) + (0,20349 × R4P6)
                                    čia:
                                    
                                                Ŷ =
                                             
                                             
                                                apskaičiuotasis skerdenos raumeningumas procentais;
                                             
                                          
                                                R2P1 =
                                             
                                             
                                                vidutinis odos storis;
                                             
                                          
                                                R2P4 =
                                             
                                             
                                                lašinių storis milimetrais, išmatuotas P2 pasirinktoje vietoje;
                                             
                                          
                                                R2P10 =
                                             
                                             
                                                mažiausias lašinių storis milimetrais skerspjūvio plote;
                                             
                                          
                                                R4P6 =
                                             
                                             
                                                lašinių 1 išmatavimai pasirinktame MFT taške.
                                             
                                          Ši formulė taikoma 60–120 kg sveriančioms skerdenoms (šiltos skerdenos svoris).
                                 
                              
                           7 dalis
                        
                        RANKINIS BŪDAS (ZP)
                        
                                 
                                    1.
                                 
                                 
                                    Šios dalies taisyklės taikomos, kai kiaulių skerdenos klasifikuojamos taikant „rankinį būdą (ZP)“ matuojant liniuote.
                                 
                              
                                 
                                    2.
                                 
                                 
                                    Šis būdas gali būti taikomas naudojant liniuotę, kai klasifikuojama remiantis prognozės lygtimi. Jo principas pagrįstas tuo, kad ties skerdenos vidurio linija rankiniu būdu išmatuojamas lašinių storis ir raumenų storis.
                                 
                              
                                 
                                    3.
                                 
                                 
                                    Skerdenos raumeningumas apskaičiuojamas pagal šią formulę:
                                    Ŷ = 66,324 – (0,526 × F) + (0,034 × M)
                                    čia:
                                    
                                                Ŷ =
                                             
                                             
                                                skerdenos raumeningumo procentinė išraiška,
                                             
                                          
                                                F =
                                             
                                             
                                                matomas ploniausias lašinių storis (su oda) milimetrais ties skerdenos vidurine linija, uždengiantis raumenį gluteus medius,
                                             
                                          
                                                M =
                                             
                                             
                                                matomas juosmens raumenų storis milimetrais ties skerdenos vidurine linija, matuojamas kaip trumpiausia raumens gluteus medius priekinio (galvos kryptimi) galo ir stuburo kanalo viršutinio (ties nugara) krašto jungties vieta.
                                             
                                          Ši formulė taikoma 60–120 kg sveriančioms skerdenoms (šiltos skerdenos svoris).“;
                                 
                              
                  
                        3)
                     
                     
                        pridedama 10 dalis:
                        „10 dalis
                        
                        „OPTISCAN TP“
                        
                                 
                                    1.
                                 
                                 
                                    Šios dalies taisyklės taikomos, kai kiaulių skerdenos klasifikuojamos prietaisu „OptiScan TP“.
                                 
                              
                                 
                                    2.
                                 
                                 
                                    Prietaise „Optiscan-TP“ turi būti skaitmeninis vaizdo formuotuvas (jutiklis), kuriuo fotografuojami du skerdenos matavimo taškai. Lašinių ir raumenų storis apskaičiuojamas remiantis nuotraukomis. Matavimo duomenis į apskaičiuotą raumeningumą konvertuoja pats prietaisas „Optiscan-TP“. Nuotraukos saugomos, kad vėliau būtų galima jas patikrinti. Įmontuota „Bluetooth®“ sąsaja suteikia galimybę lengvai perduoti duomenis.
                                 
                              
                                 
                                    3.
                                 
                                 
                                    Skerdenos raumeningumas apskaičiuojamas pagal šią formulę:
                                    Ŷ = 67,496 – (0,522 × F) + (0,032 × M)
                                    čia:
                                    
                                                Ŷ =
                                             
                                             
                                                apskaičiuotasis skerdenos raumeningumas procentais;
                                             
                                          
                                                F =
                                             
                                             
                                                matomas ploniausias lašinių storis (su oda) milimetrais ties skerdenos vidurine linija, uždengiantis raumenį gluteus medius;
                                             
                                          
                                                M =
                                             
                                             
                                                matomas juosmens raumenų storis milimetrais ties skerdenos vidurine linija, matuojamas kaip trumpiausia raumens gluteus medius priekinio (galvos kryptimi) galo ir stuburo kanalo viršutinio (ties nugara) krašto jungties vieta.
                                             
                                          Ši formulė taikoma 60–120 kg sveriančioms skerdenoms (šiltos skerdenos svoris).“